open-index/open-wikipedia-markdown huggingface dataset:
Fruela II od Leona

**Fruela II. Gubavac** (o. 875. - 925.) bio je kralj Asturije, a poslije i Leona i Galicije.

## Biografija

Fruela je bio sin kralja Alfonsa III. Leonskog i kraljice Himene. Bio je brat Ordonja II. i Garcije I.

Bio je oženjen dvaput, prvo za ženu zvanu Nunila ili Nunilona. Njegova je druga žena bila Uraka (španjolski *Urraca*). Vjenčali su se 917. Ona je možda bila kći nekog guvernera. 

Imao je dobre odnose sa Ordonjom, preko kojeg je bio stric Sanča I. Ordóñeza i Alfonsa IV. Leonskog.

Nakon smrti Ordonja, Fruela je postao kralj Leona. Nije bio jako popularan kod plemića te je prognao biskupa Frunimija.

Navodno je bio zaražen gubom, te ga se naziva gubavcem.

Imao je nekoliko djece, prema različitim kroničarima. Jedan od njegovih sinova bio je Alfons Fróilaz.
1375.

Godina **1375** (**[[rimski brojevi|MCCCLXXV]]**) naše ere, bila je redovna godina koja počinje u ponedjeljak (1. 1. po julijanskom kalendaru).

## Događaji
* 9. 2. - Bosanski ban Tvrtko I Kotromanić u Bobovcu izdao dubrovačkim poklisarima povelju o oslobođenju njihovih trgovaca od carina i daća u banovini. 
* početkom godine ili u proleće - Na svečanoj liturgiji u Prizrenu proglašeno izmirenje Carigradske i Pećke patrijaršije. 
* mart? - Početak manjih neprijateljstava između bosanskog bana Tvrtka i zetskih Balšića oko Dračevice, Konavla i Trebinja. 
* 14. 4. - Egipatski mameluci dovršili osvajanje Jermenske Kraljevine Kilikije (poslednja jermenska država do 20. veka). 
* 29. 4. - Umro srpski patrijarh Sava IV. 
* 3. 10. - Pustinjak Jefrem izabran za novog srpskog patrijarha, na crkvenom saboru u Peći koji su sazvali knez Lazar i Đurađ Balšić (govori se o i naseljavanju svetogorskih monaha u Srbiji). 
* 27. 10. - Papa Grgur XI. spočitava ugarsko-hrvatskom kralju Ludvigu zbog neaktivnosti glede namjeravanog križarskog rata protiv Turaka.

### Tokom/tijekom godine
* 1375-76? - Počinje gradnja manastira Ravanica
* Elizabeta Poljska, ugarska kraljica-majka, nakratko napustila namesništvo u Poljskoj i došla u Dalmaciju (a Ludvig kratko boravio u Poljskoj). 
* Nikola I Gorjanski postao ugarski palatin (*nádor*). 
* Počeo Rat osam svetaca između pape i talijanskih gradova na čelu sa Firencom (do '78). 
* Stogodišnji rat: oslabljeni Englezi zaključuju Ugovor iz Briža.

## Rođenja

## Smrti

* 21. 12. - Giovanni Boccaccio, italijanski književnik (* 1313)

## Reference

* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
Mack Gordon

**Mack Gordon** (rođ. kao **Morris Gittler**, 21. jun 1904 – 1. mart 1959) bio je američki kompozitor i tekstopisac pjesama za mjuzikle i filmove. Devet puta je bio nominiran za Oscar za najbolju pjesmu, uključujući šest puta uzastopce u periodu od 1940. do 1945. godine, a osvojio ju je jednom - za pjesmu "You'll Never Know". Također je poznat po pjesmi "At Last".

## Vanjske veze
* Gordon's entry in the IMDb
* Gordon's entry in the Songwriter's Hall of Fame
* Mack Gordon at the Internet Broadway Database
You'll Never Know

"**You'll Never Know**" je američka zabavna pjesma iz 1943. koju je komponirao Harry Warren a tekst za nju napisao Mack Gordon, temeljen na pjesmi koju je napisala Dorothy Fern Norris, mlada ratna nevjesta iz Oklahome. Pjesma je napisana za film *[[Hello, Frisco, Hello]]* gdje ju je izvodila Alice Faye. Za nju su Gordon i Warren nagrađeni Oscarom.

Poslije su je izvodili izvođači kao što su Vera Lynn, Trini Lopez, Frank Sinatra, Rosemary Clooney i Barbra Streisand.

## Izvori
Hello, Frisco, Hello

***Hello, Frisco, Hello*** je američki filmski mjuzikl snimljen 1943. u režiji H. Bruce Humberstonea. Predstavlja remake filma King of Burlesque iz 1936. Radnja je smještena u San Francisco u vrijeme Panamsko-pacifičke svjetske izložbe 1915. i prati sudbine nekoliko vodviljskih zabavljača. Najpoznatiji je po pjesmi You'll Never Know koju izvodi Alice Faye i koja je nagrađena Oscarom za najbolju pjesmu.

## Izvori

## Vanjske veze
* 
*
1376.

Godina **1376** (**[[rimski brojevi|MCCCLXXVI]]**) naše ere, prijestupna godina koja počinje u utorak (1. 1. po julijanskom kalendaru).

## Događaji
* 25. 3. - Ivana I Napuljska se udala za Otta, vojvodu od Braunschweig-Grubenhagena (Oto Tarentinac). 
* 31. 3. - Rat osam svetaca: papa Grgur XI. stavio Firencu pod interdikt. 
* 6. 4. - Kralj Ludvig pozvao dalmatinske gradove da skupe brodovlje za prevoz hercega Karla u Napulj. 
* svibanj - Herceg Karlo napušta Dalmaciju i Hrvatsku, pokušavajući da osvoji Napuljsko kraljevstvo; u Hrvatskoj i Dalmaciji ga dogodine naslijeđuje Nikola Széchy, u Slavoniji je Petar Cudar (1368-80). 
* 8. 6. - Umro Edward Crni Princ, prvi Princ od Velsa koji nije postao kralj. 
* 21. 6. - U Višegradu zaključen ugovor o savezu između kralja Ludviga, padovskog vladara Frančeska I da Karare, akvilejskog patrijarha Marquarda, goričkog grofa Meinharda VI i furlanskih staleža (protiv Venecije). 
* 12. 8. - Andronik IV Paleolog uz đenovsku pomoć zbacio oca Jovana V (Đenovljani od novog cara dobijaju ostrvo Tenedos, što postaje povod Kjođanskog rata sa Mlecima). 
* 7. 12. - Nakon jednog incidenta, Poljaci u Krakovu ubili 160 Ugara iz pratnje namesnice Elizabete (majka ugarsko-hrvatskog kralja Ludviga).

### Kroz godinu
* Prvi pomen Srebrenice. 
* Nastavak neprijateljstva između bosanskog bana Tvrtka i zetskih Balšića oko Dračevice, Konavla i Trebinja.
* Nikola I Gorjanski, mačvanski ban, postao ugarski palatin (*nádor*) (ili 1375?).
* Bugarski Sredec se prvi put pominje kao Sofija, po crkvi Svete Sofije ("mudrosti"). 
* Acamapichtli je prvi tenochtitlánski vladar (*tlatoani*) Asteka (do 1395).

## Rođenja

## Smrti

* 1375-76? - Prepodobni Romilo Ravanički, monah-isihasta

## Reference

* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
Liliom (razvrstavanje)

***[[Liliom]]*** je drama mađarskog književnika Ferenca Molnára iz 1904.

***Liliom*** se također može odnositi na:

* ''Liliom'' (1919 film), mađarski film; rež. Michael Curtiz
* ''Liliom'' (1930 film), američki film; rež. Frank Borzage
* ''Liliom'' (1934 film), francuski film; rež. Fritz Lang

## Povezano
* *[[Liliomfi]]*, mađarska filmska komedija iz 1954.
Joseph Schildkraut

**Joseph Schildkraut** (Beč, 22. mart 1896 - New York, 21. januar 1964) bio je austrijski kazališni i filmski glumac, koji je karijeru ostvario u SAD. Najpoznatiji je po ulozi Alfreda Dreyfusa u filmu The Life of Emile Zola, za koju je 1938. nagrađen Oscarom za najboljeg sporednog glumca.

## Djelomična filmografija

* *[[Orphans of the Storm]]* (1921)
* *[[The Road to Yesterday]]* (1925)
* *[[The King of Kings (1927 film)|The King of Kings]]* (1927)
* *[[Show Boat (1929 film)|Show Boat]]* (1929)
* *[[Carnival (1931 film)|Carnival]]* (1931)
* *[[Viva Villa!]]* (1934)
* *[[Cleopatra (1934 film)|Cleopatra]]* (1934)
* *[[The Crusades (film)|The Crusades]]* (1935)
* *[[The Garden of Allah (1936 film)|The Garden of Allah]]* (1936)
* *[[Slave Ship (1937 film)|Slave Ship]]* (1937)
* *[[Souls at Sea]]* (1937)
* *[[The Life of Emile Zola]]* (1937)
* *[[Lancer Spy]]* (1937)
* *[[Marie Antoinette (1938 film)|Marie Antoinette]]* (1938)
* *[[Suez (film)|Suez]]* (1938)
* *[[Idiot's Delight (film)|Idiot's Delight]]* (1939)
* *[[The Three Musketeers (1939 film)|The Three Musketeers]]* (1939)
* *[[The Man in the Iron Mask (1939 film)|The Man in the Iron Mask]]* (1939)
* *[[Mr. Moto Takes a Vacation]]* (1939)
* *[[The Rains Came]]* (1939)
* *[[Rangers of Fortune]]* (1940)
* *[[The Shop Around the Corner]]* (1940)
* *[[The Tell-Tale Heart (1941 film)|The Tell-Tale Heart]]* (1941)
* *[[Flame of Barbary Coast]]* (1945)
* *[[The Cheaters (1945 film)|The Cheaters]]* (1945)
* *[[Monsieur Beaucaire (1946 film)|Monsieur Beaucaire]]* (1946)
* *[[The Diary of Anne Frank (1959 film)|The Diary of Anne Frank]]* (1959)
* *[[The Greatest Story Ever Told]]* (1965)

## Vanjske veze

* 
* 
* Photographs and literature
*
Liliom (film, 1919)

***Liliom*** je mađarski nijemi film sniman 1919. u režiji Mihalya Kertesza (kasnije u Hollywoodu poznatog kao Michael Curtiz). Temeljio se na istoimenom kazališnom komadu Ferenca Molnara. Snimanje je koincidiralo s uspostavom Mađarske Sovjetske Republike koja je za vrijeme svog kratokrajnog postojanja nacionalizirala sve filmske studije. To je potaklo Kertesza da pobjegne u Austriju, ostavivši film nedovršenim.

## Glumačka postava
* Gyula Csortos
* Ica von Lenkeffy
* Nusi Somogyi
* Lajos Réthey
* Jeno Viragh
* Aladár Sarkadi

## Vanjske veze
*
Liliom (film, 1934)

***Liliom*** je francuski fantastični film snimljen 1934. u režiji Fritza Langa. Radnja se temelji na istoimenom kazališnom komadu Ferenca Molnara, a naslovni protagonist (koga tumači Charles Boyer) je najavljivač u luna-parku koji nakon bezuspješne pljačke počini samoubistvo i završi ispred vrata Raja, gdje mu nude da se na jedan dan vrati na Zemlju i učini dobro djelo.

Lang je film snimio nedugo nakon što je emigrirao u Pariz potaknut dolaskom nacista na vlast u Njemačkoj. Predstavljao mu jedini francuski film. Nakon premijere je izazvao proteste Katoličke crkve zbog "neispravnog" prikaza Raja i Čistilišta, ali i samog Molnara. Usprkos toga, kao i negativnih recenzija francuske kritike, Lang je poslije izjavio kako mu je upravo *Liliom* najdraži film u karijeri.

## Vanjske veze

* *[http://www.imdb.com/title/tt0025397/ Liliom]* at the Internet Movie Database
* 
*
Zastava Udmurtske

**Zastava Udmurtske** je službeni republički simbol Udmurtske Republike u Ruskoj Federaciji. Tri boje koje se pojavljuju na zastavi (crna, bijela i crvena) simboliziraju zemlju i stabilnost (crna), sunce i život (crvena) i prostor i moralnu vrlinu (bijela). Dizajner zastave je Y. Lobanov. Zastava je usvojena temeljem nadležnoga zakona o zastavi Udmutske Republike 30. aprila 2002. godine. Krst u središtu zastave simbolizira sunčev znak zaštitnik od nesreće koji je potekao iz folklornoga naslijeđa.

## Karakteristike zastave

Zastava se radi u omjeru 2:1, a podijeljena je na tri jednaka okomita pravokutnika od kojih je prvi crne, drugi bijele i treći crvene boje. U sredini zastave, na bijelom pravokutniku nalazi se stilizirani krst sa osam trokutastih vrhova kojima su vanjske katete ili paralelne ili okomite sa donjim rubom zastave. Druga kateta se pod kutem od 450 spušta prema mjestu dodira dviju stranica krsta te se u sredini jedne od stranica krsta siječe sa katetom koja se spušta iz drugoga vrha. Krst nije uokviren i cijeli je također crvene boje. Sam je krst napravljen na osnovu grčkoga krsta, ukupna mu je duljina od vrha do dna ili od jedne strane do druge u odnosu na duljinu jedne stranice jednaka omjeru 3:1. Širina krsta u odnosu na bijeli kvadrat u čijem se središtu nalazi određuje se prema omjeru 5:6.
Carousel (mjuzikl)

***Carousel*** je mjuzikl iz 1945. godine za koga je muziku napisao Richard Rodgers, a tekst Oscar Hammerstein II. Predstavlja adaptaciju *[[Liliom]]a*, drame mađarskog književnika Ferenca Molnara, s time da je radnja iz Budimpešte premještena na obalu američke države Maine godine 1873. Protagonist je najavljivač u luna-parku po imenu Billy Bigelow, čija romansa s tvorničkom radnicom Julie Jordan ima tragične posljedice; nakon što je poslije neuspjele pljačke završio pred vratima Raja, dana mu je šansa da se na jedan dan vrati na zemlju i pokuša iskupiti.

Usprkos za tadašnje standarde neuobičajeno mračnog i pesimističnog zapleta, originalna postava je na brodvejskoj premijeri doživjela trijumf i Rodgersa i Hammersteina potvrdila kao jedan od najuspješnijih tandema u historiji popularne kulture. Neke od pjesama su postale hitovi, a među njima se najviše ističe *[[You'll Never Walk Alone]]*, koju su kasnije kao svoju himnu prihvatili navijači engleskog fudbalskog kluba Liverpool FC.

Predstava je mnogo puta postavljana na Broadwayu i West Endu, a 1955. je snimljena i filmska verzija. Godine 1967. je na programu ABC prikazana i televizijska adaptacija.

## Vanjske veze

* 
* ''Carousel'' at guidetomusicaltheatre.com 
* Carousel info page on StageAgent.com  – Carousel plot summary & character descriptions
Liliom

***Liliom*** (na mađarskom "ljiljan") je kazališni komad iz 1909. koji je napisao mađarski književnik Ferenc Molnar. Glavni junak je Liliom, mladi najavljivač u luna-parku koji, kada mu djevojka Julie ostane trudna, pristaje sudjelovati u pljački kako bi pribavio novac za dijete; pljačka ne uspije, Liliom izvrši samoubistvo, ali nakon šesnaest godina u čistilištu dobije priliku da se na jedan dan vrati na zemlju kako bi učinio dobro djelo za svoju kćer Louise.

Predstava je bila neuspješna prilikom mađarske premijere, ali je kasnije stekla izuzetnu popularnost na pozornicama Evrope i SAD u međuratnom periodu. Nekoliko puta je ekranizirana u obliku igranog filma, od čega je najpoznatija francuska verzija u režiji Fritza Langa. Godine 1939. ju je Orson Welles adaptirao u radio-dramu; iza drugog svjetskog rata su postavljene TV-drame u Njemačkoj i Austriji, a 2011. je postavljena baletna verzija na muziku Michela Legranda.

Ipak, najpoznatiju od svih ekranizacija je predstavljao *[[Carousel (mjuzikl)|Carousel]]*, brodvejski mjuzikl znamenitog tandema Rodgers i Hammerstein postavljen 1945. godine, a 1955. adaptiran u istoimeni film.
Čistilište

**Čistilište** (latinski: *purgatorium*) je naziv za čišćenje duše nakon smrti, s ciljem postizanja svetosti potrebne za ulazak u raj. Pojam se pojavljuje gotovo isključivo u katoličanstvu kao dogma vjere.
U književnosti, talijanski pjesnik Dante Alighieri, napisao je istoimenu knjigu u trilogiji Božanstvene komedije. U Bibliji se postojanje Čistilišta nigdje izričito ne spominje.

## Katolički nauk o čistilištu

Prema nauku Katoličke crkve, ljudi koji umiru u milosti i prijateljstvu s Bogom, a nisu potpuno čisti, iako su sigurni za svoje vječno spasenje, poslije smrti bit će podvrgnuti čišćenju kako bi mogli konačno ući u nebesku radost. Takvo čišćenje izabranih, koje ni počemu nije slično kazni za osuđene, Crkva naziva Čistilištem. 

S obzirom na Čistilište Katolička crkva je svoje vjerovanje izrazila na Firentinskom i Tridentskom saboru. Ova se crkvena predaja poziva na neka mjesta Svetoga pisma, te govori o čistilišnoj vatri. 

Usto, nauk o Čistilištu oslanja se na običaj molitve za pokojne, o čemu govori opet Sveto pismo: "Zato je (Juda Makabejac) za pokojne prinio žrtvu naknadnicu, da im se oproste grijesi" (2 Mak 12,46).

Katolički katekizam tako zaključuje: »Crkva je, od prvih vremena, častila spomen mrtvih i za njih prinosila molitve, poglavito misnu žrtvu, da bi, očišćeni, mogli prispjeti k blaženom gledanju Boga. Crkva također preporučuje milostinju, oproste i djela pokore u korist pokojnika« (usp. *Katekizam Katoličke Crkve*, 1030-1032http://www.hbk.hr/katekizam/i/1e94c1.html#RTFToC33).

## Protestantski stav o čistilištu

Protestanti odbacuju postojanje Čistilišta.http://members.lycos.co.uk/inlineradv/Cistiliste.htm

## Židovski stav o čistilištu

Židovi ne vjeruju u postojanje čistilišta i pakla, jer kazna za grijeh nije život vječni, već smrt. Isto vjeruju i Adventisti sedmog dana.

## Muslimanski stav o čistilištu
Muslimani ne mogu imati stav o čistilištu jer ne vjeruju u čistilište. Kod muslimana postoji samo Dženet (raj) i Džehenem (pakao). Ništa nema između njih.

## Pravoslavci
Pravoslavci također ne vjeruju u postojanje čistilišta, iako se mole za mrtve.

## Stav ostalih religija o čistilištu

## Čistilište u književnosti
Čistilište je naziv druge knjige, iz trilogije Danteove Božanstvene komedije.

Postoji mišljenje, da Duh iz Shakespearovog Hamleta dolazi iz čistilišta. 

Pisac Piers Anthony u svojim knjigama, piše o Čistilištu, kao o mjestu između Raja i Pakla.
You'll Never Walk Alone

***You'll Never Walk Alone*** je pjesma iz 1945. za koju je muziku komponirao Richard Rodgers, a tekst napisao Oscar Hammerstein II. Napisana je kao dio popularnog mjuzikla *[[Carousel (mjuzikl)|Carousel]]*, i izvodi se kako bi se protagonisticu Julie Jordan utješilo nakon što joj muž Billy Bigelow izvrši samoubistvo. Kasnije su je obrađivali brojni poznati izvođači kao što su Frank Sinatra, Judy Garland, Doris Day i Elvis Presley.

Nakon što ju je 1963. obradila britanska grupa *[[Gerry and the Pacemakers]]* i s njom došla na vrh britanske top-liste, kao svoju himnu su je prihvatili navijači engleskog fudbalskog kluba Liverpool F.C.. Njihov primjer su slijedili i navijači škotskog kluba Celtic F.C..
Let It Snow! Let It Snow! Let It Snow!

***Let It Snow! Let It Snow! Let It Snow!*** je američka zabavna pjesma iz 1945. za koju je muziku komponirao Jule Styne, a tekst napisao Sammy Cahn. Kada su je napisali, Styne i Cahn su nekoliko godina bili živjeli u Kaliforniji radeći muziku za hollywoodske filmove; inspiraciju im je dao izuzetno topao dan kada je, nakon Cahnove sugestije da posjete plažu, Styne shvatio da zapravo osjeća nostalgiju za Istočnom obalom i njenim snježnim zimama.

Pjesmu je prvi snimio Vaughh Monroe i postala je veliki hit. Nakon toga su je obrađivali mnogi poznati izvođači kao što su Frank Sinatra, Dean Martin, Andy Williams, Carly Simon i Smokey Robinson. Iako se u njoj uopće ne spominje Božić niti ijedan blagdan, asocijacije na kamin su bile dovoljne da stekne status božićne pjesme.

Ponekad se koristila u filmovima, od čega su najpoznatiji primjer filmovi *[[Die Hard (film)|Umri muški]]* i *[[Die Hard 2|Umri muški 2]]*.

## Vanjske veze
* **Lyrics to** Let It Snow
Vaughh Monroe

**Vaughn Wilton Monroe** (7. oktobar 1911 – 21. maj 1973) bio je američki bariton pjevač, trubač, vođa big band orkestra i glumac, koji je vrhunac popularnosti uživao 1940-ih i 1950-ih. Jedan od njegovih najpoznatijih hitova je *[[Let It Snow! Let It Snow! Let It Snow!]]*.

## Izvori

## Vanjske veze
* Vaughn Monroe Big Band Era Singer
* Singer Vaughn Monroe's road to stardom went through Jeannette
* Songs Written by Vaughn Monroe (as listed on the Vaughn Monroe Appreciation Society website)
* The Meadows
Whitechapel (sezona 1)

Prva sezona britanske krimi-drame ***[[Whitechapel (serija)|Whitechapel]]*** premijerno je prikazana na ITV-u 2. veljače 2009., a s emitiranjem treće epizode završila je 16. veljače 2009. godine. Serija je bila prikazana u mini-serijskom formatu od 3 četrdesetpetominutne epizode, a fokus sezone bio je Jack Trbosjek, zloglasni londonski serijski ubojica čija su ubojstva imitirana u suvremenom londonu.

## Glumačka postava

### Glavni glumci

* Rupert Penry-Jones kao Joseph Chandler
* Phil Davis kao Ray Miles
* Steve Pemberton kao Edward Buchan

### Sporedni glumci

* Sam Stockman kao Emerson Kent
* George Rossi kao John McCormack
* Johnny Harris kao Sanders
* Christopher Fulford kao Fitzgerald 
* Claire Rushbrook kao Caroline Llewellyn
* Alex Jennings kao zapovjednik Anderson

### Gostujuće uloge

* Paul Hickey kao Dr. David Cohen, liječnik u lokalnoj bolnici.
* Sally Leonard kao Frances Coles, jedna od potencijalnih žrtava.
* Simon Tcherniak kao Dr. George Phillips, Francesin dečko.
* Branko Tomović kao Antoni Pricha, jedan od glavnih osumnjičenih u slučaju Trbosjek.
* Sophie Stanton kao Mary Bousefield, policajka i žrtva novog Trbosjeka.
* Jane Riley kao Sarah Smith, ključna svjedokinja.
* Ben Loyd-Holmes kao vojnik John Leary, prvi osumnjičenik u slučaju Trbosjek.

## Popis epizoda

## Vanjske veze
* Whitechapel na IMDb-u
Whitechapel (sezona 2)

Druga sezona britanske krimi-drame ***[[Whitechapel (serija)|Whitechapel]]*** emitirana je od 11. listopada do 25. listopada 2010. godine. Kao i prethodna sezona, sastojala se od 3 četrdesetpetominutne epizode koje su se bavile jednim slučajem, čime je zadržan mini-serijski format serije. Fokus ove sezone bila su zloglasna braća Kray, čiji su navodni nasljednici oživjeli legendu i započelo strahovladu u Londonu.

## Glumačka postava

### Glavni glumci

* Rupert Penry-Jones kao Joseph Chandler
* Phil Davis kao Ray Miles
* Steve Pemberton kao Edward Buchan

### Sporedni glumci

* Sam Stockman kao Emerson Kent
* George Rossi kao John McCormack
* Ben Bishop kao Finlay Mansell
* Claire Rushbrook kao Caroline Llewellyn
* Alex Jennings kao zapovjednik Anderson

### Gostujuće uloge

* Peter Serafinowicz kao DCI Cazenove, korumpirani šef Odjela za organizirani kriminal.
* Craig Parkinson kao Jimmy i Johnny Kray, nasljednici ostavštine originalne braće Kray.
* Chrissie Cotterill kao Angie Brooks, majka blizanaca.
* Andrew Tiernan kao Steven Dukes, lokalni gangster koji Krayjevima pomaže da ostvare utjecaj.
* Christopher Fulford kao Fitzgerald 
* Charlie Covell kao plavokosi dječak, zapravo djevojka koju je Jimmy maskirao kao dječaka kako bi odao dojam biseksualnosti kao Ronnie.
* Mark Flitton kao Sol Cross, barmen.
* Steve Nicolson kao Jack Cheshire, kriminalac u Federaciji braće Kray, zapravo suradnik zapovjednika Andersona koji štiti Chandlera.

## Popis epizoda

## Vanjske veze
* Whitechapel na IMDb-u
Whitechapel (sezona 3)

Treća epizoda britanske krimi-drame ***[[Whitechapel (serija)|Whitechapel]]*** emitirana je u periodu od 30. siječnja 2012. do 5. ožujka 2012. godine na ITV-u. Za razliku od prve dvije sezone, treća sezona promijenila je format. Sezona je sastavljena od 6 četrdesetpetominutnih epizoda koje su se, kao tri para po dvije epizode, bavile specifičnim slučajevima. Oni, za razliku od ranije, nisu bili utemeljeni na jednom zasebnom, već su tokom istih vršene reference na nekoliko sličnih povijesnik zločina.

## Glumačka postava

### Glavni glumci

* Rupert Penry-Jones kao Joseph Chandler
* Phil Davis kao Ray Miles
* Steve Pemberton kao Edward Buchan

### Sporedni glumci

* Sam Stockman kao Emerson Kent
* Hannah Walters kao Megan Riley
* Ben Bishop kao Finlay Mansell
* Claire Rushbrook kao Caroline Llewellyn

### Gostujući glumci

* David Schneider kao Marcus Salter
* Camilla Power kao DI Mina Norroy
* Paul Chequer kao Nathan Merceron
* Lydia Leonard kao Morgan Lamb 
* Alistair Petrie kao Dr. Simon Mortlake
* Shaun Evans kao Sly Driscoll
* Paul Chequer kao Nathan Merceron
* Stephanie Leonidas kao Georgie Fox
* James Clay kao Luke Watney
* Simon Manyonda kao Sean Pinchin
* Nakay Kpaka kao Blythe Huddart
* Christina Chong kao Lizzie Pepper

## Popis epizoda

## Vanjske veze
* Whitechapel na IMDb-u
Tugela

**Tugela** (zulu: *Thukela*, afrikaans: *Tugelarivier*) je najveća rijeka u južnoafričkoj provinciji KwaZulu-Natal. Utječe u Indijski ocean 84 km sjeverno od grada Durbana.

## Hidrografija
Rijeka izvire na granici Lesota i južnoafričke provincije Free State na masivu Drakensbergu, podno vrha Mont-aux-Sources na nadmorskoj visini od 3050 m. Od izvora teče prema sjeveroistoku kroz nacionalni park Royal Natal, preko Drakensberga sve do ruba masiva, a onda se u nizu vodopada strmoglavljuje preko 948 metara u kotlinu. Nakon tog prolazi kroz Tugelski kanjon na nadmorskoj visini od 1500 m i u tom dijelu prima brojne pritoke. Zatim zavija prema jugu, gdje je 1983. pregrađena branom Woodstock, te na tom dijelu ima veliko akomulaciono jezero dugo oko 20 km i široko do 3 km. Vode iz tog jezera preusmjeravaju se tunelima prema rijeci Vaal.

Nakon jezera ponovno zavija na sjeveroistok gdje je ponovno pregrađena 1973. branom Spioenkop s velikim akomulacionim jezerom (12 x 4 km). Nakon tog jako meandrira kroz kotlinu oko grada Ladysmitha sve do ispod Colensa, gdje joj se korito sužava i povećava dubina. Ovdje slijeva prima svoju najveću pritoku Buffalo. Nakon Jamesonove krivine, zavija prema jugoistoku i ulazi na ravniji vapnenački plato (200 m) u kojem je u velikim meandrima izdubila svoje korito prema oceanu, gdje malo dalje od mjesta Mandini ima ušće. Estuarij rijeke je za niskog vodostaja prepun pješčanih sprudova, tako da se ušće gotovo zatrpa od pijeska. Rijeka Tugela duga je ukupno 502 km i ima sliv koje obuhvaća površinu od 28.000 km², a to veći dio zapadnog KwaZulu-Natala.

## Historija
Ime rijeke Tugele krivo je izvedeno od zuluanskog imena za rijeku *Thukela*, što znači "zavojita". Rijeka je u 19. vijeku bila južna granica njihova Zululanda, kasnijeg istoimenog bantustana. Krajem 19. vijeka rijeka Tukela je bila poprište velikih bitaka za Anglo-Zulu i Drugog burskog rata. Prvu hidroelektranu na rijeci u tadašnjoj provinciji Natal izgradile su 1926. južnoafričke željeznice, za potrebe elektrifikacije linije prema Pietermaritzburgu kod grada Colensa.

## Brane
* Brana Woodstock, dio je velikog hidro-kompleksa Tugela-Vaal (*Drakensberg Pumped Storage Scheme*). To je brana visoka 49 m, izgrađena je 1983. za akomulaciono jezero kapaciteta 373,300.000 m<sup>3</sup> i površine 29.129 km², za potrebe hidroelektrane i navodnjavanja, ali ne kotline rijeke Tugela, koja je uska i nema plodne zemlje oko rijeke, već se vode preusmjeravaju prema rijeci Vaal čija je kotlina veća i plodnija.
* Brana Driel, visoka 47 m, izgrađena je 1979. za potrebe hidroelektrane i malog akomulacionog jezera, čije se vode noću (kad je potrošnja manja) vraćaju u puno veće jezero Woodstock, a danju kad je potrošnja veća ponovno puštaju nizvodno. 
* Brana Spioenkop, visoka 53 m izgrađena je 1973. za akomulaciono jezero kapaciteta 272.265 m<sup>3</sup>, površine 15.314 km² za potrebe navodnjavanja, krajeva nizvodno i regulacije vodotoka rijeke.

## Izvori

## Vanjske veze

* ''Tugela River'' na portalu Encyclopædia Britannica
Transvaal

**Transvaal** je ime geografske regije na južnoafričkoj visoravni - Highveld. To je doslovno značilo - kraj preko rijeke Vaal, to ime je nosilo nekoliko historijskih političkih tvorevina;

* **[[Južnoafrička Republika (Transvaal)|Južnoafrička Republika - Transvaal]]** (afrikaans: *Zuid-Afrikaansche Republiek* akronim **ZAR**), 1856. - 1877. i ponovno 1881. - 1902.
* Britanska **[[Kolonija Transvaal]]**, 1877. - 1881. i ponovno 1902. - 1910.
* **[[Provincija Transvaal]]** (1910. - 1994.), jedna od četiri administrativne jedinice Južnoafričke Unije
Beogradski krug

**Beogradski krug** je bila skupina beogradskih intelektualaca koja je okupljala sve "razočarane i kritičke glasove" koji su se otvoreno borili protiv militarističke politike srpskog režima, etno-nacionalizma, populizma, ratnih zločina i etničkog čišćenja na teritoriji bivše Jugoslavije.

U periodu 1992-1995 Beogradski krug je organizovao subotnja okupljanja (javna predavanja i diskusije) na kojima je učestvovalo oko 140 intelektualaca iz svih bivših jugoslovenskih republika i inostranstva. Ova okupljanja, koja su predstavljala jezgro političkog i kulturnog života tzv 'Druge Srbije', su zamišljena kao opozicija militantnom nacionalizmu Miloševićevog režima, ksenofobiji i populizmu koji su obuzeli srpsko društvo 1990-ih. U toku rata i krvavog raspada SFRJ, Beogradski krug održava i neguje stalni kontakt sa istomišljenicima u bivšim jugoslovenskim republikama. Ove veze su bile posebno jake sa prijateljima u Tuzli, Mostaru i Sarajevu, kojeg je delegacija Beogradskog kruga posetila nekoliko puta tokom opsade.

Nacionalisti su žestoko napadali intelektualce koji su se godinama sastajali svake subote u centru Beograda suprotstavljajući se ratu i nacionalnoj netrpeljivosti.

## Izvori

## Povezano
* Druga Srbija
* Antiratni protesti u Beogradu 1991-1992

## Vanjske veze
925.

__NOTOC__
Godina **925.** (**[[rimske brojke|CMXXV]]**) bila je redovna godina koja počinje u subotu u julijanskom kalendaru.

## Događaji

* 11. 5. - Umro je vaseljenski patrijarh Nikola Mistik, 29. 6. je postavljen Stefan II (do 928). Car je već sada nameravao postaviti svog sina Teofilakta (biće patrijarh 933-956).
* avgust - Umro je kralj Asturiasa, Leona i Galisije Fruella II; nasleđuje ga sin Alfonso Fróilaz, ali se protiv njega bune njegovi rođaci Alfonso (uzeće Leon 925-31), Sancho Ordóñez (Galisiju) i Ramiro (Leon 931-951).
* oktobar - Caru Romanu I Lekapinu su iznete optužbe protiv paradinasteuona, patrikija i antipata (prokonzula) Jovana Mistika, pobeći će u manastir. Zamenjuje ga protovestijar Teofan.
* jesen - Vjenceslav I od Češke je najkasnije u ovo vreme preuzeo vlast nakon perioda maloletstva (otac Vratislav I je umro 921).
* 10. 12. - Umro je Sancho I od Pamplone (Navare), nasleđuje ga brat Jimeno Garcés (do 932/3).

### Kroz godinu
* Splitski crkveni sabor: metropolitanska vlast u Splitu, zaređivanje i promicanje zabranjeno onima koji ne znaju latinski (sljedeći sabor 928). Saboru prisustvuju Tomislav i Mihajlo Višević, vladar Zahumlja.
* Tomislav, knez Panonske i Dalmatinske Hrvatske prema tradiciji okrunjen za prvog kralja Hrvatske (tradicionalni datum). Tj. papa Ivan X ga naziva *rex* u pismu.
* Simeon I od Bugarske se proglašava carem svih Bugara i Grka.
*  Alberico I od Spoleta je proteran iz Rima zbog tiranije, ubijen je u Orteu, valjda zato što se oslanjao na Mađare.
* 925 ili 926 - Mađari su opljačkali samostan Sankt Gallen.
* Fatimidi su napadali vizantijsku južnu Italiju, zauzeli su Oriju uz veliko krvoproliće, uključujući lokalne Jevreje.
* Kralj Istočne Franačke Henrik I Ptičar zauzima Lotaringiju, vojvoda Giselbert ostaje na čelu. Alsace pripada Švapskoj.
* Rollovi Normani su prekršili mir i harali u Francuskoj (Beauvais, Amiens, Arras, Noyon), Franci uzvraćaju upadima u Normandiju.
* Ha-Mim se proglašava prorokom naroda Ghomara u današnjem Maroku.
* Kina Pet dinastija i Deset kraljevstava: Kraljevstvo Raniji Shu, u Sečuanu i okolini, predaje se nakon invazije trupa kineske dinastije Kasniji Tang (šatuanska dinastija, vlada severom Kine).
* Ujgursko izaslanstvo potiče Kitane da razviju kitansko *malo pismo*, temeljeno na načelima alfabeta.

## Rođenja

* Bruno I, nadbiskup Kölna (u. 965)
* Fujiwara no Kanemichi, japanski plemić (u. 977)
* Widukind od Corveya, saksonski kroničar
* Judith od Bavarske (u. 985)
* Li Fang, kineski učenjak i enciklopedist (d. 996)
* Gwangjong od Goryeoa, korejski vladar († 975)
*  Vasilije Lekapin, vizantijski državnik († ca. 985)
*  Jovan I Cimiskije, vizantijski car († 976))

## Smrti

* 11. 12. &ndash; Sancho I od Pamplone (r. cca. 860)
* Berta od Lotaringije
* Fruela II od Leóna
* Nikola Mistik, patrijarh Carigrada
* Al-Razi, perzijski naučnik (r. 865)
* Vasugupta, autor *Šiva sutri* (r. 860)
* Wang Shenzhi, osnivač kineske Države Min

## Reference
Vasugupta

**Vasugupta** (860&ndash;925) je bio indijski filozof i pisac, najpoznatiji kao autor teksta *[[Šiva Sutre Vasugupte]]*, odnosno sistema hinduističke filozofije poznate kao kašmirski šaivizam. Prema hinduističkom vjerovanju je svoje znanje stekao kroz neposrednu spoznaju. Bio je rodom iz Kašmira i poklonik božanstva Šiva. Prema predaju mu se Šiva jedne noći ukazao u snu i naložio mu da ode na mjesto zvano Harvan. Tamo je u šumi poznatoj kao Myna pronašao veliku stijenu kraj potoka. Čim ju je dotakao, pretvorila se u *Šiva Sutre*. Stijena na kojoj se zbio taj događajk je poznata kao Shankar Pal ili Šivina stijena, i na njoj se mole kašmirski saive.

## Vanjske veze
* About Shiva Sutras - Swami Lakshmanjoo
Berta od Lotaringije

**Berta** (*Bertha*; ? - 925) bila je druga nezakonita kćer lotarinškog kralja Lotara II i njegove priležnice Waldrade, poznata kao supruga i majka nekoliko francuskih i italijanskih vladara. 

Historijski izvori je opisuju kao "lijepu", "hrabru" i "ambicioznu". Prvi put se udala za bosonidskog grofa Theobalda od Arlesa, s kojim je imala dva sina - Bosoa od Toskane i Huga od Provanse, budućeg kralja Italije. Potom se Adalberta II od Toskane kome je također rodila dva sina - Guida i Lamberta od Toskane.

Historičarima je zanimljiva i korespondencije koju je 906. vodila s abasidskim kalifom al-Muktafijem, u kome je odala nepoznavanje političkih prilika i geografskih okolnosti u Bagdadu i islamskom svijetu, karakteristično za zapadnoevropsku elitu njenog doba. U svojim pismima je sebe opisivala kao "franačku kraljicu" i nudila bračni savez sa emirom Sicilije, očigledno ne znajući da su abasidski kalifi u to vrijeme imali nikakav uticaj na aglabidske vladare.

## Bibliography
* Metcalfe, A. (2009) Muslims of Medieval Italy (Edinburgh University Press)
* Previté Orton, C. W. "Italy and Provence, 900-950." The English Historical Review Vol. 32, No. 127 (Jul., 1917) (pp.&nbsp;335–347)
Ha-Mim

**Ha-Mim**() je skraćeni oblik imena **Ha-Mim ibn Mann-Allah ibn Harir ibn Umar ibn Rahfu ibn Azerwal ibn Majkasa**, odnosno osobe poznate i kao **Abu Muhammad**; on je bio član pod-plemena Majkasa berberskog naroda Ghomara, poznat po tome što se 925. kraj Tetouana u današnjem Maroku proglasio prorokom. Ime je dobio prema kombinaciji arapskih slova u Kuranu.

Narod Ghomara ga je prihvatio kao proroka, te je za njih uspostavio pravila. Tvrdio je da je primio objavu na berberskom jeziku, čije je neke dijelove kasnije citirao arapski historičar Ibn Khaldun.

Godine 927. je poginuo u borbi protiv Masmuda Berbera kraj Tangera. Kao politički vođa Ghomara ga je naslijedio sin Isa, koji je kasnije poslao izaslanstvo omejadskom kalifu Abd-ar-rahmanu III u susjednom Al-Andalusu (Španija). Što se dogodilo s njegovom religijom nije poznato, ali je u svakom slučaju bila iščezla prije Ibn Khaldunovog vremena.
1377.

Godina **1377** (**[[rimski brojevi|MCCCLXXVII]]**) naše ere, redovna godina koja počinje u četvrtak (1. 1. po julijanskom kalendaru).

## Događaji
* početkom godine - Nakon pobune u njegovu korist, bosanski ban Tvrtko zauzima Dračevicu, Konavle i Trebinje (od 1373 pripadali Balšićima). 
* 17. 1. - Papa Gregorije XI se nakratko vratio u Rim iz Avinjona. 
* februar - Rat osam svetaca: papski predstavnik Robert Ženevski (budući Klement VII., protupapa) zauzeo Cesenu i masakrirao 4000 pobunjenika. 
* maj - Usled nereda u Rimu, papa se privremeno vraća u Avinjon. 
* 22. 5. - Papa izdao bulu protiv engleskog reformatora Johna Wycliffea. 
* 21. 6. - Krunisan maloletni Richard II Engleski. 
* 27. 7. - Veliko vijeće Dubrovačke Republike donijelo odluku kojom se prvi put u svijetu uvodi karantena kao mjera zaštite od unošenja i širenja zaraznih bolesti, posebice kuge (→ Lazareti). 
* 2. 8. - Bitka na Pijanoj reci - Rusi poraženi od Plave horde. 
* 26. 10.? - Tvrtko I Kotromanić se kao praunuk Dragutina Nemanjića kruniše za kralja *Srba, Bosne, Pomorja i zapadnih strana*.

### Kroz godinu
* približno - Gradnja manastira Ravanica kod Ravnog (Ćuprije) i Lazarice u Kruševcu (oboje zadužbine kneza Lazara). 
* Počela izrada škrinje Sv. Šimuna u Zadru (kraljica Elizabeta darovala 1000 maraka srebra). 
* Nikola Széchy je novi ban Dalmacije i Hrvatske (u Slavoniji je Petar Cudar 1368-80). 
* Na zahtjev slavonskih plemića, potvrđena kraljevska povelja iz 1359, koja je utvrdila sudačku vlast bana. 
* U propovedi jednog nemačkog monaha se tvrdi da su "nam igre s kartama stigle ove godine" (njihova zabrana u Kastilji, Firenci i Bazelu). 
* Radu I (Basarab) je novi vojvoda Vlaške.

## Rođenja

* 1374-77 ? - Stefan Lazarević, srpski vladar († 1427)

## Smrti

## Reference

* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
Ghomara

**Ghomara** se može odnositi na:

* Ghomara (narod), berbersko pleme u Sjevernoj Africi;
* Ghomara jezik
Ghomara (pleme)

**Ghomara** je berbersko pleme koje živi u sjevernom Maroku, između rijeka Oued Laou i Oringa, sjeverno od Chefchaouena i južno od Tetouana, u Zapadnom Rifu. Rijeka Tiguisas teče kroz njihovu teritoriju. Dok ih većina danas govori arapski, manjina je još uvijek kao maternji zadržala berberski Ghomara jezik.

Početkom 10. vijeka se među njima pojavio samozvani prorok po imenu Ha-Mim.

## Plemena
Tradicionalno se dijele u osam plemena:
* Beni Ziat
* Beni Zejel
* Beni Selman
* Beni Bu Zra, posljednji koji su zadržali Ghomara jezik
* Beni Mansur
* Beni Grir
* Beni Smih
* Beni Rezin
* Beni Khaled
Alfonso IV od Leona

**Alfons IV.** (oko 890-ih - 933.), zvan **Redovnik**, bio je kralj Leona od 925. ili 926. godine i kralj Galicije od 929., pa sve do abdikacije 931.

Njegovi su roditelji bili Ordonjo II. i kraljica Elvira Mendes, a braća Ramiro II. Leonski i Sančo I. Ordóñez.

Kad mu je otac umro, na vlast je došao njegov stric Fruela II. Gubavac, koji možda nije bio gubav. Njega je naslijedio sin Alfons Fróilaz, koji je kratko vladao. Alfons i njegova braća pobunili su se protiv svog bratića. Alfons je postao kralj Leona, a Sančo je zavladao Galicijom.

Poslije je postao redovnik te su ga oslijepili.

Sa svojom suprugom Onekom, kćerju Sanča I. Pamplonskog, imao je sinove Fruelu i Ordonja IV.
Judith od Bavarske (vojvotkinja Bavarske)

**Judith** (925 - 29. juna iza 985) bila je vojvotkinja Bavarske. Bila je najstarija kćer Arnulfa Lošeg i Judith od Sülichgaua. Udala se za Heinricha I od Bavarske i rodila mu sina, kasnije poznatog kao Heinrich Svadljivi. Njemu je nakon muževe smrti 955. služila kao regent. Poslije je otišla na hodočašće u Jeruzalem; nakon povratka 974. se povukla u opatiju Niedermünster kraj Regensburga gdje je i pokopana kraj muža.
Bruno Veliki

**Bruno Veliki** (ili **Bruno I**) (925–965) bio je nadbiskup Kölna od 953. do smrti, odnosno vojvoda Lotaringije od 954. Bio je brat Otta I, kralja Njemačke i kasnijeg svetog rimskog cara.

Bruno je bio najmlađi sin Heinricha Ptičara i njegove druge supruge Matilde od Ringelheima. Dok je bio dijete, odlučeno je da će postati svećenik, pa je obrazovan u tom duhu. Godine 951. ga je Otto imenovao svojim nad-kapelanom.

Bruno je brzo napredovao. Godine 953. je mjesto kölnskog nadbiskupa ostalo prazno nakon što se Konrad Crveni, vojvoda Lotaringije i Ottov zet, pridružio ustanku protiv Otta. Imenujući Brunu na ispražnjeno mjesto, Otto je stekao moćnog saveznika protiv Konrada u Lotaringiji (koja je tada najvećim dijelom bila u crkvenoj jurisdikciji Kölna) i to u vrijeme kada mu je saveznik najviše trebao. Sljedeće je godine ustanak propao; Otto je smijenio Konrada s mjesta vojvode i imenuovao Bruna na njegovo mjesto.

Bruno je bio pretposljednji vojvoda cijele Lotaringije. Godine 959. su dva lokalna plemića Godfrey i Frederick, imenovani za markgrofove Donje i Gornje Lotaringije. Nakon Brunove smrti su obojica priznati za vojvode. Dva vojvodstva će potom između 1033. i 1044. biti ujedinjena pod Gothelom I.

Zahvaljujući tome što je istovremeno držao mjesto nadbiskupa i *[[nadvojvoda|nadvojvode]]*, Bruno je postao najmoćniji čovjek iza Otta ne samo u Njemačkoj, nego i izvan njenih granice. Nakon smrti Louisa IV od Zapadne Franačke i 954. i Huga Velikog 956. godine, Bruno je kao njihov šurjak i rođak njihovih nasljednika Lothaira i Huga Capeta, služio kao regent Zapadne Francuske.

Od 961. je Bruno služio kao Ottov namjesnik u Njemačkoj, dok je Otto boravio u Italiji.

Bruno je umro u Reimsu 965. te je sahranjen u samostanu sv. Pantaleona, koga je bio sagradio u blizini Kölna.

Bruno je u Kölnu uživao brojne priviligeije, koga su učinile gotovo istovjetnim kraljem - pravo gradnje bedema i postavljanja tržišta, kovanja novca, prikupljanja poreza (uključujući splavarinu na Rajni. Brunov dvor u Kölnu je također bio poznat kao kulturno središte tadašnje Njemačke; na njemu su neko vrijeme proveli Ratherius i Liutprand of Kremonski. Tamo su obrazovani i budući crkveni vođe Everaclus od Liègea, touski biskup Gerard, Wikfrid od Verduna i Theoderic od Metza.

Bruno je u Kölnu sagradio palaču i proširo katedralu do te mjere da su je uspoređuvali sa Bazilikom sv. Petra u Rimu. Sagradio je nove crkve posvećene Martinu od Toursa i Svetom Andriji i benediktinski samostan posvećen sv. Pantaleonu.

Bruno je iz Troyesa dovukao relikvije koje se pripisuju Patroklusu te ih 964. sahranio u St Patrokli Domu u Soestu.

## Literatura
* Timothy Reuter, *Germany in the early Middle Ages* (1991, Longman. )
* Pierre Riché, *The Carolingians: a family who forged Europe* (trans. Michael Idomir Allen, 1993, University of Pennsylvania Press. )
* Carl Dietmar and Werner Jung, *Kleine illustrierte Geschichte der Stadt Köln* (9th edition, 2002, J. P. Bachem Verlag, Köln. )
* Cora E.Lutz, *Schoolmasters of the Tenth Century*. Archon Books 1977.
Widukind od Corveya

**Vidukind** () je prvi nemački istoričar i pisac. Rodio se 925. godine. Bio je predstavnik teutonidske renesanse koja nastaje u 10. veku za vreme Saksonske dinastije. Živeo je u manastiru Korvej.

Napisao je Saksonska dela u tri knjige i traje do smrti Otona I. Koristan je izvor za istoriju Nemačke. Podražavao je Salustijev stil i to u mnogom kvari tačnost njegovog izlaganja.
Fujiwara no Kanemichi

bio je japanski dvorjanin i političar iz Heianskog perioda.

Bio je pripadnik klana Fujiwara i sin Morosukea. He was the second son. Služio je kao ministar za vrijeme cara En'yua. Glavni suparnik mu je bio mlađi brat Kaneie, koji je kasnije postao regent.

Imao je četvoro braće koji su se zvali Kaneie, Kinsue, Koretada, i Tamemitsu.

## Izvori

## Literatura
* Brinkley, Frank and Dairoku Kikuchi. (1915). *A History of the Japanese People from the Earliest Times to the End of the Meiji Era.* New York: Encyclopædia Britannica. OCLC 413099
* Nussbaum, Louis-Frédéric and Käthe Roth. (2005). ''Japan encyclopedia.'' Cambridge: Harvard University Press. ; OCLC 58053128
* Titsingh, Isaac. (1834). *[[Nihon Odai Ichiran]]*; ou, ''Annales des empereurs du Japon.'' Paris: Royal Asiatic Society, Oriental Translation Fund of Great Britain and Ireland. OCLC 5850691
Li Fang

**Li Fang** () (925–996), kurtoazno ime **Mingyuan** (明远), bio je kineski učenjak i velikodostojnik koji je kao premijer služio dinastiju Song. Najpoznatiji je po sastavljanju tri od *[[Četiri velike knjige Songa]].* Karijeru je započeo služeći prethodne dinastije Kasniji Han i Kasniji Zhou.
Judith od Bavarske (razvrstavanje)

**Judith od Bavarske** () je ime koje je nosilo nekoliko njemačkih plemkinja u srednjem vijeku. To su:

* Judith od Bavarske (805 - 843), franačka kraljica i rimsko-njemačka carica, supruga Louisa Pobožnog;
* Judith od Bavarske (vojvotkinja Bavarske) (925 - iza 985);
* Judith od Bavarske (vojvotkinja Švapske) (1103 - 1131), majka cara Friedricha I Barbarosse.
Svjetski kup u alpskom skijanju 2012.

46. sezona Svetskog kupa u alpskom skijanju je počela 22. oktobra 2011. u Zeldenu u Austriji a završena je 18. marta 2012. u Šladmingu, takođe u Austriji. Titule u ukupnom poretku su osvojili Marsel Hiršer i Lindzi Von.

Lindzi Von je postavila novi rekord u ženskoj konkurenciji u broju osvojenih bodova u ukupnom poretku. Ona je osvojila 1980 bodova i time nadmašila rekord Janice Kostelić iz sezone . od 1970 bodova. Takođe Vonova je postavila još jedan rekord, nadmašila je rezultat Pernile Viberg iz sezone . kada je prednost prvoplasirane skijašice u odnosu na drugoplasiranu. Lindzi Von je osvojila 578 bodova više od Tine Maze i tako nadmašila prethodni rekord koji je iznosio 536 bodova.

## Kalendar takmičenja

### Legenda

## Muškarci

## Žene

## Poredak – muškarci

### Ukupno

### Spust

### Superveleslalom

### Veleslalom

### Slalom

### Kombinacija

### Paralelni slalom

## Poredak – žene

### Ukupno

### Spust

### Superveleslalom

### Veleslalom

### Slalom

### Kombinacija

### Paralelni slalom

## Poredak – Kup nacija

### Ukupno

Konačni poredak posle 81 trke.

### Muškarci

Konačni poredak posle 44 trke.

### Žene

Konačni poredak posle 37 trka.

## Izvori
Provincija Transvaal

**Provincija Transvaal** (afrikaans: *Provinsie van Transvaal*, engleski: *Province of the Transvaal*) bila je jedna od četiri nekadašnje provincije Južnoafričke Unije (od 1961. Južnoafričke Republike) na sjeveroistoku Južne Afrike koja je egzistirala od 1910. do ustavnih promjena 31. maja 1994. kad je teritorij podjeljen na tri nove južnoafričke provincije; Gauteng, Limpopo i Mpumalanga, a istočni dio pridodat provinciji North West.
## Geografija
*Provincija Transvaal* prostirala se od rijeke Vaal na jugu, do rijeke Limpopo na sjever, na površini od 262 500 km². Sa juga je graničila sa provincijama Oranje Free State i Natal, sa zapada sa provincijom Rt dobre nade i britanskim protektoratom Bečuana (današnja Bocvana), sa sjevera je graničila sa Rodezijom (današnji Zimbabve), Portugalskom Istočnom Afrikom (današnji Mozambik) i kraljevinom Svazilend.

Unutar *Provincija Transvaal* bili su bantustani; Venda, KwaNdebele, Gazankulu, KaNgwane i Lebowa, i dio bantsustana Bophuthatswana.
## Historija

Historija i nastanak *Provincije Transvaal* usko je vezana uz bursku Južnoafričku Republiku - Transvaal i britansku Koloniju Transvaal.
Buri su 1957. osnovali Južnoafričku Republiku - Transvaal na području između rijeka Vaal i Limpopo.

Nakon otkrića zlata i dijamanata u Transvaalu duž rijeke Vaal 1868. - 1874., narasli su britanski apetiti prema dotad za njih neinteresantnom području, i otpočela je borba za taj teritorij. Britanija je 1877. anektirala *[[Južnoafrička Republika (Transvaal)|Južnoafričku Republiku - Transvaal]]*. Buri su se nadali da će im britanska vlada priznati pravo na neki oblik nezavisnosti, u okviru nekakve buduće konfederacije, ali su krajem 1880. uvidjeli da od toga neće biti ništa i da Britanija ide na otvorenu aneksiju Transvaala, nakon tog su Buri proglasili svoju republiku - potpuno nezavisnom, i prezeli vlast u Transvaalu.
To je dovelo do Prvog burskog rata, koji je završio pobjedom Bura nakon Bitke kod brda Majuba 1881. nakon koje su Britanci priznali nezavisnost burske republike Transvaal. Razdoblje mira nije dugo potrajalo, Britanci su ponovno pokazali interes da zavladaju nad Transvaalom nakon otkrića velikih rezervi zlata u Witwatersrandu 1886. Nakon neuspjele Mirovne konferenciju održane u Bloemfonteinu u maju i junu 1899. izbio je Drugi burski rat 11. oktobra 1899.
Taj rat završio je porazom Bura, koji su nakon potpisivanja Mirovnog sporazuma iz Witwatersranda 31. maja 1902. izgubili državu, koja je postala - Kolonija Transvaal i dio Britanskog Carstva.

Kolonija Transvaal nije dugo egzistirala samo do 1910. tad je ušla u sastav novosnovanog britanskog dominiona Južnoafrička Unija, kao jedna od njezine četiri provincije pod imenom - Provincija Transvaal.
## Izvori

## Vanjske veze
* ''Transvaal'' na portalu Encyclopædia Britannica
Dominion

**Dominion** je politički termin koji se počeo upotrebljavati od kraja 19. vijeka  za bivše britanske kolonije kojima je data potpuna samouprava - odnosno nezavisnost, iako su formalno i nadalje priznavala britanskog monarha kao svog suverena.

## Historija
Prije 1939., taj status imale su tadašnje članice britanskog Komonvelta nacija a to su bile Kanada, Australija, Novi Zeland, Južnoafrička Unija, Irska i Newfoundland. Iako ne postoji službena definicija dominiona, za njegov opis karakteristična je izjava data nakon Imperijalne konferencije 1926. u kojoj se opisuje odnos između Velike Britanije i njezinih dominiona *to su autonomne zajednice unutar Britanskog Carstva, jednake po statusu, ni na koji način podčinjene jedna drugoj u bilo kojem aspektu njihovih unutrašnjih ili vanjskih poslova, ali ujedinjene u zajedničkoj odanosti kruni i slobodno povezane kao članovi britanskog [[Komonvelt nacija|Komonvelta nacija]]*.
## Karakteristike

Glavne karakteristike statusa dominiona su potpuna zakonodavna nezavisnost (vlastiti parlament) kao što je to bilo predviđeno u Westminsterskom Statutu iz 1931., te u izvršnoj vlasti (radu vlade), pravo ministara iz dominiona da se izravno obrate svom suverenu, prethodno su to mogli samo preko resornih britanskih ministara. Na međunarodnom planu, dominioni su dobili status nezavisnih država (osim Newfoundlanda), a to je značilo da su postali članovi Lige naroda i drugih međunarodnih tijela, da su mogli delegirati svoje ambasadore i zaključivati vlastite međunarodne ugovore. Ali istovremeno odnos dominiona prema Velikoj Britaniji i ostalim dominionima nije imao karakter međudržavničkih odnosa, već tretman unutrašnje politike. Nakon 1947. termin dominion počeo je izlaziti iz upotrebe, jer se smatralo u nekim dijelovima svijeta, da on ipak u sebi nosi neke elemente potlačenosti, tako da je odtad ušao u upotrebu termin *članovi [[Komonvelt nacija|Komonvelta nacija]]* kao politički korektniji.

Definicija dominiona iz 1926. je izmijenjena - 1949., kada je dogovoreno da zemlje mogu uživati ​​punopravno članstvo u Komonveltu nacija, iako ne priznaju britanskog monarha kao svog suverena. Monarh je prihvaćen tek kao simbol slobodnog udruživanja nezavisnih zemalja članica i kao takav ostao je na čelu Komonvelta nacija. Indija je bila prva zemlja koja je ušla u takav izmjenjen Komonvelt nacija, a do kraja 1990-ih pridružilo joj se i većina ostalih zemalja Komonvelta nacija.
## Povezano
* Komonvelt nacija
## Reference

## Vanjske veze
* ''Dominion'' na portalu Encyclopædia Britannica